Id-Deċiżjoni tal-Kunsill Nru 2003/432/CFSP
tat-12 ta' Ġunju 2003
fuq il-lanċjar ta' l-operazzjoni militari ta' l-Unjoni Ewropea fir-Repubblika Demokratika tal-Kongo
IL-KUNSILL TA' L-UNJONI EWROPEA,
Wara li kkonsidra t-Trattat fuq l-Unjoni Ewropea, u partikolarment l-Artikolu 17(2) u l-Artikolu 25 tiegħu,
Wara li kkonsidra l-Azzjoni Konġunta tal-Kunsill tal-2003/423/CFSP tal-5 ta' Ġunju 2003 fuq l-Operazzjoni Militari ta' l-Unjoni Ewropea fir-Repubblika Demokratika tal-Kongo [1], u partikolarment l-Artikolu 6 tiegħu,
Billi:
(1) Fit-30 ta' Mejju 2003, il-Kunsill tas-Sigurtà tan-Nazzjonijiet Uniti adotta unanimament ir-Reżoluzzjoni 1484 (2003) li tawtorizza, taħt il-Kapitolu VII tal-Karta tal-ĠM, l-iskjerament temporanju ta' forza multinazzjonali ta' emerġenza temporanja fil-Bunia, fir-Repubblika Demokratika tal-Kongo.
(2) Wara t-talba tas-Segretarju Ġenerali tan-Nazzjonijiet Uniti, l-Unjoni Ewropea ddeċidiet li tipprovdi forza stabilitatorja temporanja fir-Reġjoni ta' l-Ituri in implimentazzjoni tal-mandat previst fir-Reżoluzzjoni tal-UNSC 1484 (2003) tat-30 ta' Mejju 2003.
(3) Il-Kunsill awtorizza l-Kumitat tal-Politika u tas-Sigurtà biex tieħu deċiżjonijiet rilevanti dwar il-kontroll politiku u d-direzzjoni strateġika ta' l-operazzjoni.
(4) Skond l-Artikolu 6 tal-Protokoll fuq il-posizzjoni tad-Danimarka anness mat-Trattat fuq l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tieħux sehem fl-elaborazzjoni u l-implimentazzjoni ta' deċiżjonijiet u azzjonijiet ta' l-Unjoni Ewropea li għandhom implikazzjoniet għad-difiża. Id-Danimarka ma tieħux sehem fil-finanzjament ta' l-operazzjoni,
IDDEĊIEDA DAN LI ĠEJ:
Artikolu 1
Il-Pjan Operazzjonali hu approvat.
Artikolu 2
Il-messaġġ dwar ir-Regoli ta' l-Awtorizzazzjoni tal-Ingaġġar hu approvat.
Artikolu 3
L-operazzjoni militari ta' l-UE fir-Repubblika Demorkratika tal-Kongo tibda fit-12 ta' Ġunju 2003.
Artikolu 4
Il-Kmandant ta' l-Operazzjoni hu hawnhekk awtorizzat b'effett immedjat biex jirilaxxja l-ordni ta' attivazzjoni (Actord) sabiex jesegwixxi l-iskjeramnet tal-forzi, qabel it-trasferiment ta' l-awtorità wara li jasslu fil-post, u jibdew l-eżekuzzjoni tal-missjoni.
Artikolu 5
Mingħajr preġudizzju għal l-Artikolu 15 ta' l-Azzjoni Konġunta 2003/423/CFSP, din id-Deċiżjoni tibqa' fis-seħħ sakemm il-forzi marbutin ma' l-operazzjoni fil-Bunia jkunu skjerati mill-ġdid.
Artikolu 6
Din id-Deċiżjoni għandha tiġi ppublikata fil-Ġurnal Uffiċjali tal-Unjoni Ewropea.
Magħmula il-Lussemburgu, it-12 Ġunju 2003.